
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 897 

15 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διάθεση των αστικών στερεών αποβλήτων (ΑΣΑ) του 

Δήμου Σιθωνίας Νομού Χαλκιδικής. 1 

Καθορισμός θέσεων πρακτικής άσκησης σπουδα¬ 
στών Τ.Ε.Ι., στα Γενικά Αρχεία του Κράτους - Αρ¬ 
χεία Νομού Γρεβενών. 2 


Τροποποίηση της με αριθμ. 19888/Ε5/8-3-2012 (ΦΕΚ 
876/τΒ720-3-2012) υπουργικής απόφασης «Εγκρι¬ 
ση Προγράμματος Μεταπτυχιακών Σπουδών του 
Τμήματος Τεχνολογίας Πετρελαίου και Φυσικού 
Αερίου του Τ.Ε.Ι. Καβάλας με τίτλο: «Τεχνολογία 
Πετρελαίου και Φυσικού Αερίου- Μ3ο ίη ΟίΙ από 

035 ΤθθίιποΙθ9γ». 3 

Καθιέρωση με αμοιβή υπερωριακής εργασίας του μό¬ 
νιμου προσωπικού του Ιδρύματος Κρατικών Υπο¬ 
τροφιών (Ι.Κ.Υ.), για το χρονικό διάστημα από τη 
δημοσίευση της εν λόγω απόφασης στην Εφη¬ 


μερίδα της Κυβερνήσεως έως 30/06/2013. 4 

Αναγνώριση του Τμήματος Ελληνικής Γλώσσας 
ΟίίθηόαοΜ 3ηη Μβίη, κρατιδίου Έσσης, μητροπολι- 

τικής περιοχής Φρανκφούρτης. 5 

Αναγνώριση του Τμήματος Ελληνικής Γλώσσας Βίλ- 
νιους Λιθουανίας. 6 


Τροποποίηση της υπ’ αρ. 92769/1Α/27-7-2010 απόφα¬ 
σης χορήγησης νέας άδειας λειτουργίας Κέντρου 
Μεταλυκειακής Εκπαίδευσης (Κολλεγίου, όπως 
μετονομάστηκαν τα Κέντρα Μεταλυκειακής Εκ¬ 


παίδευσης με το ν. 4093/2012). 7 

Καθιέρωση υπερωριακής απασχόλησης του προσω¬ 
πικού της Δνσης Καθαριότητας και Ανακύκλωσης 
του Δήμου Ρόδου. 8 


Α ΠΟΦΑΣΕΙ Σ 

Αριθμ. 6718 (1) 

Διάθεση των αστικών στερεών αποβλήτων (ΑΣΑ) 
του Δήμου Σιθωνίας Νομού Χαλκιδικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το ν. 3852/2010 «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87 Α'), όπως τροποποιήθηκε και 
ισχύει. 

2. Τις διατάξεις του άρθρου 12 του ν. 1650/1986 όπως 
ισχύει και ειδικά την παράγραφο 5 αυτού, σε συνδυα¬ 
σμό με το εδάφιο β του άρθρου 3, το άρθρο 44 και την 
παράγραφο 5 του άρθρου 57 του ν. 4042/2012 «Ποινική 
προστασία του περιβάλλοντος - Εναρμόνιση με την 
Οδηγία 2008/99/ΕΚ - Πλαίσιο παραγωγής και διαχείρι¬ 
σης αποβλήτων -Εναρμόνιση με την Οδηγία 2008/98/ΕΚ 
Ρύθμιση θεμάτων Υπουργείου Περιβάλλοντος, Ενέργει¬ 
ας και Κλιματικής Αλλαγής» (ΦΕΚ 24 Α'). 

3. Τ ις διατάξεις του Π.Δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ 141/Α/2012). 

4. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 /Α/21 -6-2012). 

5. Την με αριθμ. Υ46/2012 απόφαση του Πρωθυπουργού 
«Καθορισμός Αρμοδιοτήτων του Αναπληρωτή Υπουρ¬ 
γού Περιβάλλοντος Ενέργειας και Κλιματικής Αλλα¬ 
γής Σταύρου Καλαφάτη» (ΦΕΚ 2101/Β/9-7-2012), όπως 

τροποποιήθηκε με την με αριθμ. Υ157/2012 απόφαση 
Πρωθυπουργού (ΦΕΚ 2312/Β/9-8-2012). 

6. Την με αριθμ. 2527/2009 απόφαση «Ειδικότερα ζητή¬ 
ματα και θέματα αναφορικά με τη λειτουργία, την άσκη¬ 
ση των δραστηριοτήτων και την άσκηση τιμολογιακής 
πολιτικής των Φορέων Διαχείρισης Στερεών Αποβλήτων 
(ΦΟΔΣΑ> (ΦΕΚ 83 Β'). 

7. Την παράγραφο 12 του άρθρου 25 του ν. 1828/1989 
«Αναμόρφωση της φορολογίας εισοδήματος και άλλες 
διατάξεις» (ΦΕΚ 2 Α') 

8. Τις διατάξεις της με αρ. Η.Π. 29407/3508/2002 κ.υ.α. 
«Μέτρα και όροι για την υγειονομική ταφή των απο¬ 
βλήτων» (ΦΕΚ 1572 Β'), όπως τροποποιήθηκε και ισχύει. 

9. Τις διατάξεις της με αρ. Η.Π. 50910/2727/2003 κ.υ.α 
«Μέτρα και όροι για τη διαχείριση στερεών αποβλήτων. 
Εθνικός και Περιφερειακός σχεδιασμός διαχείρισης» 
(ΦΕΚ 1909 Β'), όπως τροποποιήθηκε και ισχύει. 

10. Την εγκύκλιο ΥΠΕΚΑ με αρ. Οικ. 129043/4345/8-7- 
2011 με θέμα: «Εφαρμογή νομοθεσίας για τη διαχείριση 
μη επικίνδυνων στερεών αποβλήτων». 

11. Την απόφαση 2003/33/ΕΚ του Συμβουλίου για τον 
καθορισμό κριτηρίων και διαδικασιών αποδοχής των 
αποβλήτων στους χώρους υγειονομικής ταφής σύμφωνα 
με το άρθρο 16 και το παράρτημα II της οδηγίας 1999/31/ 
ΕΚ (ΕΕ Ι_ 11/16.1.2003/σελ. 27). 

12. Το με αρ. πρωτ. 20599/12-11-2012 έγγραφο του Δή¬ 
μου Σιθωνίας και τα συνημμένα του, με το οποίο αιτείται 
την εφαρμογή της παραγράφου 5 του άρθρου 57 του 
ν. 4042/2012. 

13. Το με αριθμ. πρωτ. 5093/433/14-2-2013 έγγραφο του 
ΥΠΕΚΑ με συνημμένη την από 4-2-2013 Τεχνική Έκθεση με 
θέμα «Δυνατότητα εξυπηρέτησης Δ. Σιθωνίας από ΧΥΤΑ 
Ανθεμούντα και Πολυγύρου» της Μονάδας Τεχνικής Υποστή¬ 
ριξης Έργων Στερεών και Υγρών Αποβλήτων στο Υ.Π.Ε.Κ.Α. 

14. Την ανάγκη παύσης λειτουργίας και αποκατάστα¬ 
σης όλων των Ανεξέλεγκτων Χώρων Διάθεσης Απο¬ 
βλήτων (Χ.Α.Δ.Α.) χάριν της προστασίας της δημόσιας 
υγείας και του περιβάλλοντος, σύμφωνα με την εθνική 
και κοινοτική νομοθεσία. 

15. Το γεγονός ότι πρέπει να παύσει άμεσα η λειτουρ¬ 
γία των Χώρων Ανεξέλεγκτης Διάθεσης Απορριμμάτων 
(Χ.Α.Δ.Α.) του Δήμου Σιθωνίας και να υλοποιηθεί η πε¬ 
ριβαλλοντική αποκατάστασή τους. 

16. Το γεγονός της καθυστέρησης υλοποίησης του 
έργου Χ.Υ.Τ.Α. της 5ης Διαχειριστικής Ενότητας (Δ.Ε.) 
Νομού Χαλκιδικής, ο οποίος προβλέπεται να εξυπηρετεί 
τον εν λόγω Δήμο σύμφωνα με τον ισχύοντα Περιφε¬ 
ρειακό Σχεδίασμά Διαχείρισης Αποβλήτων (ΠΕ.Σ.Δ.Α.) 
Περιφέρειας Κεντρικής Μακεδονίας. 

17. Την εγγύτητα των νομίμως λειτουργούντων Χ.Υ.Τ.Α. 
Ανθεμούντα και Πολυγύρου του Νομού Χαλκιδικής με 
το ΣΜΑ Νικήτης του Δ. Σιθωνίας, σε συνδυασμό με τη 
φέρουσα ικανότητα των προαναφερόμενων Χ.Υ.Τ.Α. και 
την υπολειπόμενη χωρητικότητά τους. 

18. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αλλά προκαλείται δα¬ 
πάνη σε βάρος του προϋπολογισμού του Δήμου Σιθω- 
νίας, η οποία θα καλυφθεί από τα ανταποδοτικά τέλη, 
το ύψος της οποίας δεν μπορεί εκ των προτέρων να 
υπολογισθεί, αποφασίζουμε: 

Την τελική διάθεση των αστικών στερεών αποβλήτων 
(ΑΣΑ) του Δήμου Σιθωνίας σε νόμιμα λειτουργούσες 
εγκαταστάσεις διάθεσης (Χώροι Υγειονομικής Ταφής, 
Χ.Υ.Τ.), κατά παρέκκλιση του ισχύοντος Περιφερειακού 


Σχεδιασμού Διαχείρισης Αποβλήτων (ΠΕ.Σ.Δ.Α.) Κεντρι¬ 
κής Μακεδονίας, ως ακολούθως: 

1. Εντός δέκα (10) ημερών από την έναρξη ισχύος της 
παρούσας απόφασης, στο Χ.Υ.Τ.Α. της 2ης Δ.Ε. Νομού 
Χαλκιδικής (Ανθεμούντα) θα διατίθεται το 73% των 
παραγομένων αστικών στερεών αποβλήτων (ΑΣΑ) του 
Δήμου Σιθωνίας κ;αι το υπόλοιπο 27% θα διατίθεται 
στο Χ.Υ.Τ.Α. της 3ης Δ.Ε. Νομού Χαλκιδικής (Πολυγύρου). 

2. Το τέλος χρήσης, ανά τόνο, για τον κάθε ένα από 
τους παρακάνω Χ.Υ.Τ.Α., καθορίζεται ίσο με το αντίστοι¬ 
χο που έχει οριστεί για τους συμμετέχοντες στον κάθε 
Φορέα Διαχείρισης Στερεών Αποβλήτων (Φ.Ο.Δ.Σ.Α.) των 
παραπάνω Χ.Υ.Τ.Α. και δεν σχετίζεται με το ειδικό τέλος 
ταφής του άρθρου 43 του ν. 4042/2012. 

3. Αποδεκτά θα γίνονται μόνο τα απόβλητα με κωδικό 
του Ευρωπαϊκού Καταλόγου Αποβλήτων (ΕΚΑ') 20 «Δη¬ 
μοτικά απόβλητα» (ΚΥΑ 50910/2727/2003 - Παράρτημα 
ΙΒ') και ειδικότερα τα απόβλητα που μνημονεύονται στις 
αποφάσεις έγκρισης περιβαλλοντικών όρων (Α.Ε.Π.Ο.) 
και στις άδειες λειτουργίας των παραπάνω Χ.Υ.Τ. 

4. Ο Δήμος Σιθωνίας οφείλει: 

α. Να παύσει τη διάθεση των αστικών στερεών απο¬ 
βλήτων (ΑΣΑ) της χωρικής του αρμοδιότητας σε Χ.Α.Δ.Α. 

β. Να μεριμνήσει για την ταχεία υλοποίηση του έργου 
αποκατάστασης των Χ.Α.Δ.Α. της περιοχής ευθύνης του. 

γ. Να μεταφέρει τα αστικά στερεά απόβλητό του στις 
υποδεικνυόμενες στην παρούσα νόμιμα λειτουργούσες 
εγκαταστάσεις (Χ.Υ.Τ.Α.) και να καταβάλει το τέλος χρήσης. 

δ. Να εφαρμόσει πρόγραμμα ξεχωριστής συλλογής 
συσκευασιών στο πλαίσιο σύμβασης συνεργασίας με 
Σύστημα Εναλλακτικής Διαχείρισης Συσκευασιών, υπό 
την εποπτεία του Ελληνικού Οργανισμού Ανακύκλωσης 
(Ε.Ο.ΑΝ.), το αργότερο εντός τριών (3) μηνών από την 
έναρξη ισχύος της παρούσας, προκειμένου να κατα¬ 
στεί εφικτή η μείωση της ποσότητας των προς διάθεση 
αποβλήτων. 

5. Οι Φορείς Διαχείρισης των Χ.Υ.Τ.Α. οφείλουν: 

6. α. Να αποδέχονται υποχρεωτικά τα ΑΣΑ του Δήμου 
Σιθωνίας σύμφωνα με τα προβλεπόμενα στις παραγρά¬ 
φους 1, 2 και 3 της παρούσας. 

β. Να ελέγχουν τη σύνθεση, το είδος ή την ποιότητα 
και την ποσότητα των αποβλήτων που μεταφέρει στις 
εγκαταστάσεις των Χ.Υ.Τ.Α. ο Δήμος Σιθωνίας, ώστε 
να είναι αποδεκτά σύμφωνα με τα οριζόμενα στη πα¬ 
ράγραφο 3, σύμφωνα με τις αδειοδοτήσεις των εγκα¬ 
ταστάσεων και γενικότερα τις σχετικές διατάξεις της 
κείμενης νομοθεσίας. 

7. Για να εξασφαλιστεί η ιχνηλασιμότητα των απο¬ 
βλήτων (παραγωγός - συλλογέας - μεταφορέας - πα¬ 
ραλήπτης), τα απόβλητα θα διακινούνται με «έντυπο 
παρακολούθησης αποβλήτου», που είναι τριπλότυπα 
έντυπα με βάση το υπόδειγμα του Παραρτήματος II της 
(9) σχετικής Εγκυκλίου ΥΠΕΚΑ. Το τριπλότυπο έντυπο 
συμπληρώνεται από το Δήμο Σιθωνίας (παραγωγό ή κά¬ 
τοχο του αποβλήτου που ξεκινά η φόρτωση). Το στέλε¬ 
χος Α' επιστρέφει μετά την παραλαβή στον παραγωγό ή 
τον κάτοχο του αποβλήτου. Τ ο στέλεχος Β' είναι για το 
αρχείο του συλλέκτη μεταφορέα (εάν είναι επιχείρηση 
συλλογής - μεταφοράς) και το στέλεχος Γ' παραμένει 
στον παραλήπτη Φορέα Διαχείρισης του ΧΥΤΑ. 

8. Σε περίπτωση παράλειψης εφαρμογής της πα¬ 
ρούσας απόφασης, καταλογίζονται ποινικές, αστικές ή 
διοικητικές ευθύνες στον υπεύθυνο για την μη εφαρ- 

μογή της φορέα, όπως προβλέπεται από τις κείμενες 
διατάξεις. 

9. Η παρούσα απόφαση ισχύει από την ημέρα δη¬ 
μοσίευσής της στην Εφημερίδα της Κυβερνήσεως και 
εφαρμόζεται μέχρι την έναρξη λειτουργίας του Χ.Υ.Τ. 
Σιθωνίας ή κατά μέγιστο για διάστημα τριών (3) ετών 
από την έναρξη ισχύος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΕΣΩΤΕΡΙΚΩΝ ΚΛΙΜΑΤΙΚΗΣ ΑΛΛΑΓΗΣ 

ΕΥΡΙΠΙΔΗΣ ΣΤΥΛΙΑΝΙΔΗΣ ΣΤΑΥΡΟΣ ΚΑΛΑΦΑΤΗΣ 
-♦- 

Αριθμ. Φ.500/14/Ε5/45794 (2) 

Καθορισμός θέσεων πρακτικής άσκησης σπουδαστών 
Τ.Ε.Ι., στα Γενικά Αρχεία του Κράτους - Αρχεία Νο¬ 
μού Γ ρεβενών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του άρθρου 12 παρ. 1 εδαφ. β, γ, δ 
του ν. 1351/83 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις». 

2. Τις διατάξεις του άρθρου 51 του ν. 1892/90 
(ΦΕΚ Α' 101) σχετικά με την επαναοριοθέτηση του δη¬ 
μοσίου τομέα. 

3. Τις διατάξεις του άρθρου 11 παρ. 4 του ν. 2327/95 
(ΦΕΚ Α' 156) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευ¬ 
τικών και άλλες διατάξεις». 

4. Τις διατάξεις του άρθρου 22 παρ. 3 εδ. α του 
ν. 2362/95 (ΦΕΚ Α'247) «περί δημοσίου λογιστικού ελέγ¬ 
χου των δαπανών του κράτους και άλλες διατάξεις». 

5. Τις διατάξεις του άρθρου 16 παρ. 5 του ν. 2817/2000 
(ΦΕΚ Α' 78) «Εκπαίδευση ατόμων ειδικών εκπαιδευτικών 
αναγκών». 

6. Τις διατάξεις του άρθρου 15 παρ. 10 του ν. 3232/04 
(ΦΕΚ Α'48) «Θέματα κοινωνικής ασφάλισης και άλλες 
διατάξεις». 

7. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
όπως κυρώθηκε με το άρθρο πρώτο του Π.Δ. 63/2005 
(ΦΕΚ Α'98). 

8. Τις διατάξεις του άρθρου 2 παρ.1 του Π.Δ. 174/1985 
(ΦΕΚ Α' 59) «Άσκηση στο επάγγελμα των σπουδαστών 
των Τεχνολογικών Εκπαιδευτικών Ιδρυμάτων (Τ.Ε.Ι.)». 

9. Το Π.Δ. 85/2012 (ΦΕΚ Α' 141) «Ίδρυση και μετονο- 
μασία Υπουργείων, μεταφορά και κατάργηση υπη¬ 
ρεσιών». 

10. Το Π.Δ. 86/2012 (ΦΕΚ Α' 141) «Διορισμός Υπουργών, 
Αναπληρωτών Υπουργών και Υφυπουργών». 

11. Τη με αριθμό 48/09-07-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (ΦΕΚ Β' 
2105). 

12. Το ΠΔ 113/2010 (ΦΕΚ Α' 194) «Ανάληψη υποχρεώσε¬ 
ων από τους Διατάκτες». 


13. Την 2025805/2917/0022/22-04-93 Κοινή Υπουργική 
απόφαση (ΦΕΚ Β' 307) «Τροποποίηση της κοινής υπουρ¬ 
γικής απόφασης Ε5/1258/86 και αύξηση της μηνιαίας 
αποζημίωσης των σπουδαστών των Τεχνολογικών Εκ¬ 
παιδευτικών Ιδρυμάτων (Τ.Ε.Ι.) που πραγματοποιούν την 
άσκηση στο επάγγελμα σε υπηρεσίες του Δημοσίου, 
Ο.Τ.Α. και λοιπά Ν.Π.Δ.Δ., επιχειρήσεις και οργανισμούς 
του ευρύτερου δημόσιου τομέα». 

14. Τις διατάξεις της Ε5/1303/03-03-1986 (ΦΕΚ Β' 168) 
Κ.Υ.Α. «Ασφάλιση σπουδαστών Τ.Ε.Ι. κατά τη διάρκεια 
της πρακτικής τους άσκησης». 

15. Την εγκύκλιο Α42/5/2008 του ΙΚΑ «Νέα όρια ημερη¬ 
σίων μισθών και νέα τεκμαρτά ημερομίσθια των ασφα¬ 
λιστικών κλάσεων». 

16. Το με αριθμό πρωτ. 23/28-02-2013 έγγραφο των 
Γ ενικών Αρχείων του Κράτους-Αρχεία Νομού Γ ρεβενών 
που διαβιβάσθηκε στο Υπουργείο Παιδείας και Θρη¬ 
σκευμάτων, Πολιτισμού και Αθλητισμού. 

17. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού των Γ ενικών Αρχεί¬ 
ων του Κράτους του Υπουργείου ΠΑΙΘΠΑ, ύψους 2.234,28 
ΕΥΡΩ περίπου για το έτος 2013 και ποσό ύψους 4.468,56 
ΕΥΡΩ περίπου για καθένα από τα επόμενα οικονομικά έτη. 

18. Το με αριθμό πρωτ. 29867/04-03-2013 έγγραφο 
της Δ/νσης Βιβλιοθηκών και Γ ενικών Αρχείων της Κ.Υ. 
του ΥΠΑΙΘΠΑ, στο οποίο βεβαιώνεται η δέσμευση της 
οικονομικής πίστωσης, αποφασίζουμε: 

Καθορίζουμε δύο (2) θέσεις πρακτικής άσκησης σπου¬ 
δαστών Τ.Ε.Ι., ανά εξάμηνο, Τμήματος Βιβλιοθηκονομίας 
και Συστημάτων Πληροφόρησης, στα Γ ενικά Αρχεία του 
Κράτους-Αρχεία Νομού Γ ρεβενών. 

Η πρακτική άσκηση των σπουδαστών Τ.Ε.Ι. για το Φο¬ 
ρέα αυτό πραγματοποιείται για ένα εξάμηνο αρχίζοντας 
από 01-07-2013. 

Οι αποζημιώσεις και οι ασφαλιστικές εισφορές των 
ασκούμενων σπουδαστών Τ.Ε.Ι. βαρύνουν τον προϋπο¬ 
λογισμό των Γ ενικών Αρχείων του Κράτους του Υπουρ¬ 
γείου ΠΑΙΘΠΑ. 

Από τις διατάξεις της απόφασης αυτής προκαλείται 
δαπάνη ύψους 2.234,28 ΕΥΡΩ για το 2013 η οποία θα 
καλυφθεί από τον ε.φ. 19-120 του ΥΠΑΙΘΠΑ έτους 2013, 
υπό Κ.Α.Ε. 0385, σε βάρος του τακτικού προϋπολογισμού 
των Γενικών Αρχείων του Κράτους του Υπουργείου 
ΠΑΙΘΠΑ, ως εξής: 

2.234,28 ΕΥΡΩ (02 θέσεις X 186,19 (176,08+10,11) ΕΥΡΩ 
X 06 μήνες) για το έτος 2013 και 

4.468,56 ΕΥΡΩ (02 θέσεις X 186,19 ΕΥΡΩ X 12 μήνες) 
για καθένα από τα επόμενα οικονομικά έτη. 

Για τη δαπάνη του οικονομικού έτους 2013 έχει δε¬ 
σμευτεί η αντίστοιχη πίστωση στον προϋπολογισμό 
των Γενικών Αρχείων του Κράτους του Υπουργείου 
ΠΑΙΘΠΑ (φορέας 19 120-ΚΑΕ 0385) και για καθένα από 
τα επόμενα οικονομικά έτη προκαλείται ετήσια δαπάνη 
ύψους 4.468,56 ΕΥΡΩ, η οποία θα δεσμεύεται στους 
αντίστοιχους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Απριλίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΧΡΗΣΤΟΣ ΣΤΑΪΚΟΥΡΑΣ ΚΩΝ/ΝΟΣ ΑΡΒΑΝΙΤΟΠΟΥΛΟΣ 





14396 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 46113/Ε5 (3) 

Τροποποίηση της με αριθμ. 19888/Ε5/8-3-2012 (ΦΕΚ 
876/ΤΒ720-3-2012) υπουργικής απόφασης «Εγκριση 
Προγράμματος Μεταπτυχιακών Σπουδών του Τμή¬ 
ματος Τεχνολογίας Πετρελαίου και Φυσικού Αε¬ 
ρίου του Τ.Ε.Ι. Καβάλας με τίτλο: «Τεχνολογία Πε¬ 
τρελαίου και Φυσικού Αερίου- Μ8ο ίη ΟΝ από Θαε 
ΤοοάποΙοργ». 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις 

α) του άρθρου 80 παρ. 11 περ.α του ν.4009/2011 (ΑΊ95) 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανωτάτων εκπαιδευτικών 
ιδρυμάτων», όπως τροποποιήθηκε με τις διατάξεις του 
άρθρου 47 περ. γ του ν. 4025/2011 (Α' 228), του άρθρου 5 
παρ. 8 του ν. 4076/2012 (Α' 159) και του άρθρου 34 παρ. 
2 του ν. 4115/2013 (Α'24) 

β) του ν. 3685/2008 (Α' 148) «Θεσμικό πλαίσιο για τις 
μεταπτυχιακές σπουδές» (και ιδίως των άρθρων 4 και 6), 
όπως τροποποιήθηκε διαδοχικά με τις διατάξεις του 
άρθρου 24 του ν. 3696/2008 (Α' 177), του άρθρου 27 
του ν. 3794/2009 (Α' 156) και του άρθρου 37 παρ. 5 του 
ν. 3848/2010 (Α' 71), 

γ) του ν. 3374/2005 (Α' 189) «Διασφάλιση της ποιότη¬ 
τας στην ανώτατη εκπαίδευση, Σύστημα μεταφοράς 
και συσσώρευσης πιστωτικών μονάδων - Παράρτημα 
Διπλώματος», όπως τροποποιήθηκε και ισχύει. 

2. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του π.δ. 63/2005 (Α' 98). 

3. Τη με αριθμ. πρωτ. Φ5/89656/Β3/2007 (Β' 1466) 
υπουργική απόφαση «Εφαρμογή του Συστήματος Με¬ 
ταφοράς και Συσσώρευσης Πιστωτικών Μονάδων». 

4. Τη με αριθμ. πρωτ. 19888/Ε5/8-3-2012 (ΦΕΚ 876/ 
τΒ'/20-3-2012) υπουργική απόφαση «Εγκριση Προγράμ¬ 
ματος Μεταπτυχιακών Σπουδών του Τμήματος Τεχνολο¬ 
γίας Πετρελαίου και Φυσικού Αερίου του Τ.Ε.Ι. Καβάλας 
με τίτλο: «Τεχνολογία Πετρελαίου και φυσικού Αερίου- 
Μ3ο ίη ΟΝ αηά Θαε ΤθοάηοΙοργ». 

5. Τη με αριθμ. 1/06-02-2013 πράξη της Γενικής Συ¬ 
νέλευσης Ειδικής Σύνθεσης (ΓΣΕΣ) του Τμήματος Τε¬ 
χνολογίας Πετρελαίου και Φυσικού Αερίου του Τ.Ε.Ι. 
Καβάλας. 

6. Τη με αριθμ. 1/14-02-2013 πράξη της Συνέλευσης 
Ειδικής Σύνθεσης του Τ.Ε.Ι. Καβάλας. 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε τη με αριθμ. 19888/Ε5/8-3-2012 (ΦΕΚ 
876/τΒ'/20-3-2012) υπουργική απόφαση «Έγκριση Προ¬ 
γράμματος Μεταπτυχιακών Σπουδών του Τμήματος 
Τεχνολογίας Πετρελαίου και Φυσικού Αερίου του 
Τ.Ε.Ι. Καβάλας με τίτλο: «Τεχνολογία Πετρελαίου και 
Φυσικού Αερίου- Μδο ίη ΟΝ εηά Θαε ΤοοΙιηοΙθ 9 γ», ως 
ακολούθως: 

Το άρθρο 7 («Αριθμός Εισακτέων») αντικαθίσταται ως 
εξής: «Ο αριθμός εισακτέων κατ’ έτος στο πρόγραμμα 
ορίζεται κατ’ ανώτατο όριο σε πενήντα (50) φοιτητές. 
Επιπλέον του αριθμού των εισακτέων γίνονται δεκτοί 


και υπότροφοι, σύμφωνα με τις διατάξεις του άρθρου 4 
του ν. 3685/2008 (Α' 148).» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Απριλίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 45463/Β2 (4) 

Καθιέρωση με αμοιβή υπερωριακής εργασίας του μόνι¬ 
μου προσωπικού του Ιδρύματος Κρατικών Υποτρο¬ 
φιών (Ι.Κ.Υ.), για το χρονικό διάστημα από τη δημο¬ 
σίευση της εν λόγω απόφασης στην Εφημερίδα της 
Κυβερνήσεως έως 30/06/2013. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του άρθρου 20 του ν. 4024/2011 (ΦΕΚ 
226/τ.Α'/27-10-2011), όπως τροποποιήθηκε με τις δια¬ 
τάξεις του άρθρου 45 του ν. 4071/2012 (ΦΕΚ 85/τ.Α'/11- 
04-2012). 

2. Την αριθμ. 2/72757/0022/31-12-2003 εγκύκλιο του Γε¬ 
νικού Λογιστηρίου του Κράτους «Περί παροχής οδηγιών 
για την εφαρμογή των διατάξεων του ν. 3205/2003». 

3. Το με αριθμ. Πρωτ. 3775/04-02-2013 (ΟΡΘΗ ΕΠΑΝΑ¬ 
ΛΗΨΗ) έγγραφο του Ιδρύματος Κρατικών Υποτροφιών, 
από το οποίο προκύπτει ότι η υπερωριακή εργασία, πέρα 
από τις ώρες υποχρεωτικής απασχόλησης και μέχρι την 
22η ώρα εκτός Σαββάτου και Κυριακής, του προσωπικού 
του ως άνω Ιδρύματος κρίνεται απαραίτητη, για την αντι¬ 
μετώπιση εποχιακών, εκτάκτων και επειγουσών υπηρεσι¬ 
ακών αναγκών του. Συγκεκριμένα το ως άνω προσωπικό 
είναι υποχρεωμένο να εργάζεται υπερωριακά λόγω: α) 
των εργασιών εν όψει της προσαρμογής του Ι.Κ.Υ. στις 
διαδικασίες και απαιτήσεις που τίθενται στο πλαίσιο 
της χρηματοδότησης του προγράμματος υποτροφιών 
2013 από το ΕΣΠΑ, όπως περιγράφονται στο εγχειρίδιο 
διαδικασιών για τη διαχειριστική επάρκεια καθώς και για 
τις ανάγκες προετοιμασίας και διεξαγωγής των προ¬ 
γραμμάτων υποτροφιών, β) των επιπλέον εργασιών που 
απαιτούνται για το κλείσιμο της οικονομικής χρήσης του 
2012 και γ) της τακτοποίησης-εκκαθάρισης του στατικού 
αρχείου της Υπηρεσίας. 

4. Τις διατάξεις του Π.Δ. 85/2012 (ΦΕΚ 141/τ.Α'/21-06- 
2012) «Ίδρυση και μετονομασία Υπουργείων, μεταφορά 
και κατάργηση υπηρεσιών». 

5. Το γεγονός ότι από την εφαρμογή της απόφασης 
αυτής προκαλείται δαπάνη σε βάρος του Προϋπολο¬ 
γισμού έτους 2013, ποσού έντεκα χιλιάδων (11.000,00) 
Ευρώ, για κάλυψη δαπανών υπερωριακής εργασίας πέρα 
από τις ώρες της υποχρεωτικής απασχόλησης και μέχρι 
την 22η ώρα εκτός Σαββάτου και Κυριακής, για το οποίο 
έχει εγγράφει σχετική πίστωση στον ΚΑΕ 0261 για το 
έτος 2013, αποφασίζουμε: 

Εγκρίνουμε για το χρονικό διάστημα από τη δημο¬ 
σίευση της εν λόγω απόφασης στην Εφημερίδα της 
Κυβερνήσεως έως 30/06/2013: 

Την υπερωριακή απασχόληση, σε δέκα επτά (17) μόνι¬ 
μους υπαλλήλους του Ιδρύματος Κρατικών Υποτροφιών 

(Ι.Κ.Υ.), πέρα από τις ώρες της υποχρεωτικής απασχόλη¬ 
σης και μέχρι την 22η ώρα εκτός Σαββάτου και Κυριακής 
(ΚΑΕ 0261), και για αριθμό ωρών έως είκοσι (20) μηνιαίως 
ανά υπάλληλο. Ειδικότερα, εγκρίνουμε την υπερωριακή 
εργασία σε: 

Οκτώ (8) υπαλλήλους κατηγορίας ΠΕ 

Δύο (2) υπαλλήλους κατηγορίας ΤΕ 

Έξι (6) υπαλλήλους κατηγορίας ΔΕ και 

Έναν (1) υπάλληλο κατηγορίας ΥΕ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 3 Απριλίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. Φ.816.41/275/45789/Ζ1 (5) 

Αναγνώριση του Τμήματος Ελληνικής Γλώσσας ΟίίθηόαοΙι 
απι Μβίη, κρατιδίου Έσσης, μητροπολιτικής περιοχής 
Φρανκφούρτης. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 8 παρ. 2 του ν. 4076/12 «Ρυθμίσεις θε¬ 
μάτων Ανωτάτων Εκπαιδευτικών Ιδρυμάτων και άλλες 
διατάξεις» (ΦΕΚ 159/τ.Α'). 

β) Του άρθρου 30 παρ. 2 του ν. 4027/11 «Ελληνόγλωσση 
εκπαίδευση στο εξωτερικό και άλλες διατάξεις» (ΦΕΚ 
233/Τ.Α74-11-2011). 

2. Την υπ’ αριθμ. Φ.815.2/279/41778/Ζ1/11-04-2012 απόφα¬ 
ση «Διατήρηση αναγνωρισμένων Τμημάτων Ελληνικής 
Γλώσσας» (ΑΔΑ: Β4Ρ09-Μ66). 

3. Την από 9-11-2012 αίτηση της Ελληνικής Κοινότητας 
και του Συλλόγου Γονέων και Κηδεμόνων Οίίθηόαοίι απι 
Μαίπ και Περιχώρων α.Σ. 

4. Την υπ’ αριθμ. Φ.Σχ./Φ.41β/1640/5-11-2012 βεβαίωση 
του Γραφείου Συντονιστή Εκπαίδευσης Στουτγάρδης 
περί λειτουργίας και ωρολογίου προγράμματος του 
Τ.Ε.Γ. 

5. Την κατάσταση εγγεγραμμένων μαθητών 2012-2013. 

6. Το επικυρωμένο καταστατικό της Ελληνικής Κοινό¬ 
τητας ΟίίθΓΊ 03 θίΐ 301 Μβιπ. 

7. Το Π.Δ. 86 (ΦΕΚ 141/21-06-2012) «Διορισμός Υπουρ¬ 
γών, Αναπληρωτών Υπουργών και Υφυπουργών», σύμ¬ 
φωνα με το οποίο διορίστηκε ο Κωνσταντίνος Αρβανι- 
τόπουλος, ως Υπουργός Παιδείας και Θρησκευμάτων, 
Πολιτισμού και Αθλητισμού, αποφασίζουμε: 

Την αναγνώριση του Τμήματος Ελληνικής Γλώσσας 
ΟίίβηόαοΐΊ 3πι Μαίπ, με φορέα την Ελληνική Κοινότητα 
και το Σύλλογο Γονέων και Κηδεμόνων ΟίίαηόβοΙι 3πι 
Μαίη και Περιχώρων α.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Απριλίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 


Αριθμ. Φ.816.41/276/45788/Ζ1 (6) 

Αναγνώριση του Τμήματος Ελληνικής 
Γλώσσας Βίλνιους Λιθουανίας. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 8 παρ. 2 του ν. 4076/12 «Ρυθμίσεις θε¬ 
μάτων Ανωτάτων Εκπαιδευτικών Ιδρυμάτων και άλλες 
διατάξεις» (ΦΕΚ 159/τ.Α'). 

β) Του άρθρου 30 παρ. 2 του ν. 4027/11 «Ελληνόγλωσ¬ 
ση εκπαίδευση στο εξωτερικό και άλλες διατάξεις» 
(ΦΕΚ 233/Τ.Α74-11-2011). 

2. Την υπ’ αριθμ. Φ.815.2/279/41778/Ζ1/11 - 04-2012 απόφα¬ 
ση «Διατήρηση αναγνωρισμένων Τμημάτων Ελληνικής 
Γλώσσας» (ΑΔΑ: Β4Ρ09-Μ66) 

3. Την υπ’ αριθμ. Φ.17/857/10-12-2012 εισήγηση της Συ- 
ντονίστριας Εκπαίδευσης Ελληνικής Πρεσβείας Λον¬ 
δίνου. 

4. Την από 04-10-2012 αίτηση του Συλλόγου Ελλήνων 
Λιθουανίας «ΠΑΤΡΙΔΑ» για την αναγνώριση του Τ.Ε.Γ. 
Βίλνιους. 

5. Το Ωρολόγιο Πρόγραμμα διδασκαλίας. 

6. Την κατάσταση εγγεγραμμένων μαθητών σχολικού 
έτους 2012-2013. 

8. Την υπ’ αριθμ. 510/4/ΑΣ 447/16-10-2012 βεβαίωση των 
Προξενικών Αρχών για τον μη κερδοσκοπικό χαρακτήρα 
του Συλλόγου. 

7. Το Π.Δ. 86 (ΦΕΚ 141/21-06-2012) «Διορισμός Υπουρ¬ 
γών, Αναπληρωτών Υπουργών και Υφυπουργών», σύμ¬ 
φωνα με το οποίο διορίστηκε ο Κωνσταντίνος Αρβανι- 
τόπουλος, ως Υπουργός Παιδείας και Θρησκευμάτων, 
Πολιτισμού και Αθλητισμού, αποφασίζουμε: 

Την αναγνώριση του Τμήματος Ελληνικής Γλώσσας 
Βίλνιους Λιθουανίας, με φορέα το Σύλλογο Ελλήνων 
Λιθουανίας «ΠΑΤΡΙΔΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Απριλίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 45360/1Α (7) 

Τροποποίηση της υπ’ αρ. 92769/1Α/27-7-2010 απόφασης 
χορήγησης νέας άδειας λειτουργίας Κέντρου Μετα- 
λυκειακής Εκπαίδευσης (Κολλεγίου, όπως μετονομά¬ 
στηκαν τα Κέντρα Μεταλυκειακής Εκπαίδευσης με 
το ν. 4093/2012). 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Την παράγραφο 1 του άρθρου 1 του ν. 3696/2008 
(ΦΕΚ 177 Α') «Ιδρυση και λειτουργία Κολλεγίων και 
άλλες διατάξεις» όπως αντικαταστάθηκε με την πε¬ 
ρίπτωση 1 της υποπαραγράφου Θ7 της παραγράφου 
Ο του άρθρου πρώτου του ν. 4093/2012 (ΦΕΚ 222 Α') 

και άρθρο 30 του ν. 4111/2013 (ΦΕΚ 18 Α') «Συνταξιο- 
δοτικές ρυθμίσεις...», σύμφωνα με την οποία τα Κέ¬ 
ντρα Μεταλυκειακής Εκπαίδευσης μετονομάστηκαν 
σε Κολλέγια. 

2. Το άρθρο 8 του ν. 3696/2008 (ΦΕΚ 177 Α') «Ιδρυση 
και λειτουργία Κολλεγίων και άλλες διατάξεις» όπως 
τροποποιήθηκε με το άρθρο 31 του ν. 4027/2011 (ΦΕΚ 
233 Α') «Ελληνόγλωσση Εκπαίδευση στο Εξωτερικό και 
άλλες διατάξεις» και ισχύει. 

3. Την υπ’ αρ. 119959/Η/20-10-2011 (ΦΕΚ 2351 Β') Κοι¬ 
νή Υπουργική απόφαση σχετικά με «Συγχώνευση δια 
απορροφήσεως των Νομικών Προσώπων Ιδιωτικού Δι¬ 
καίου «Εθνικό Κέντρο Πιστοποίησης Δομών Δια Βίου 
Μάθησης (Ε.Κ.Ε.Π.Ι.Σ), «Εθνικό Κέντρο Επαγγελματικού 
Προσανατολισμού (Ε.Κ.Ε.Π.), και «Εθνικός Οργανισμός 
Πιστοποίησης Προσόντων (Ε.Ο.Π.Π.)» όπως τροποποι¬ 
ήθηκε με την υπ’ αρ. 147726/Η/23-12-2011 (ΦΕΚ 2957 Β') 
Κοινή Υπουργική απόφαση. 

4. Τη με αρ. 92769/1Α/27-7-2010 (ΦΕΚ 1302 Β') νέα άδεια 
λειτουργίας Κέντρου Μεταλυκειακής Εκπαίδευσης (Κολ- 
λεγίου, όπως μετονομάστηκαν τα Κέντρα Μεταλυκεια- 
κής Εκπαίδευσης με το ν. 4093/2012). 

5. Την αίτηση του Κέντρου Μεταλυκειακής Εκπαί¬ 
δευσης (Κολλεγίου, όπως μετονομάστηκαν τα Κέντρα 
Μεταλυκειακής Εκπαίδευσης με το ν. 4093/2012) «ΜΕ¬ 
ΣΟΓΕΙΑΚΟ ΚΟΛΛΕΓΙΟ - ΕΚΠΑΙΔΕΥΤΙΚΗ ΑΝΩΝΥΜΗ 
ΕΤΑΙΡΙΑ ΚΕΝΤΡΟ ΜΕΤΑΛΥΚΕΙΑΚΗΣ ΕΚΠΑΙΔΕΥΣΗΣ» 
και το διακριτικό τίτλο «ΜΕϋΙΤΕΒΒΑΝΕΑΝ ΘΟΕΙ-ΕΘΕ» 
με έδρα την Αθήνα με τα συνημμένα σε αυτή δικαι- 
ολογητικά. 

6. Τη με αρ. πρωτ. ΔΑ/7235/28-02-2013 απόφα¬ 
ση της υπ’ αρ. 51/28-02-2013 συνεδρίασης του Δ.Σ. 
του Εθνικού Οργανισμού Πιστοποίησης Προσόντων 
και Επαγγελματικού Προσανατολισμού (Ε.Ο.Π.Π.Ε.Π) 
στην οποία διατυπώθηκε η γνώμη αυτού σύμφωνα 
με το άρθρο 12 του ν. 3696/2008 όπως τροποποι¬ 
ήθηκε με το άρθρο 31 του ν. 4027/2011 (ΦΕΚ 233 
Α') «Ελληνόγλωσση Εκπαίδευση στο Εξωτερικό και 
άλλες διατάξεις» και ισχύει. 

7. Την ανάγκη τροποποίησης άδειας λειτουργίας Κέ¬ 
ντρου Μεταλυκειακής Εκπαίδευσης (Κολλεγίου, όπως 
μετονομάστηκαν τα Κέντρα Μεταλυκειακής Εκπαίδευ¬ 
σης με το ν. 4093/2012). 

8. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Τροποποιούμε τη με αρ. 92769/1Α/27-7-2010 (ΦΕΚ 1302 
Β') νέα άδεια λειτουργίας Κέντρου Μεταλυκειακής Εκ¬ 
παίδευσης (Κολλεγίου, όπως μετονομάστηκαν τα Κέ¬ 
ντρα Μεταλυκειακής Εκπαίδευσης με το ν. 4093/2012), 
η οποία χορηγήθηκε στην Ανώνυμη Εταιρεία με την 
επωνυμία «ΜΕΣΟΓΕΙΑΚΟ ΚΟΛΛΕΓΙΟ - ΕΚΠΑΙΔΕΥΤΙΚΗ 
ΑΝΩΝΥΜΗ ΕΤΑΙΡΙΑ ΚΕΝΤΡΟ ΜΕΤΑΛΥΚΕΙΑΚΗΣ ΕΚΠΑΙ¬ 
ΔΕΥΣΗΣ» και το διακριτικό τίτλο «ΜΕϋΙΤΕΒΒΑΝΕΑΝ 
ΘΟίΕΕΘΕ» με έδρα την Αθήνα, σύμφωνα με τη γνώ¬ 
μη του Δ.Σ. του Εθνικού Οργανισμού Πιστοποίησης 
Προσόντων και Επαγγελματικού Προσανατολισμού 
(Ε.Ο.Π.Π.Ε.Π) όπως διατυπώθηκε στη με αρ. πρωτ. 
ΔΑ/7235/28-02-2013 απόφασή του στην με αρ. 51/28- 
02-2013 συνεδρίαση αυτού, ως προς την προσθήκη των 
κάτωθι πρόσθετων ειδικοτήτων σε συνεργασία με το 
υΝΙΥΕΒΒΙΤΥ ΟΡ ϋΕΒΒΥ: 


1. ΒΑ (ΗΟΝ8) Οίνΐί ΕΝΘΙΝΕΕΒΙΝΘ 

2. ΒΑ (ΗΟΝ5) ΜΕΟΗΑΝΙΟΑΕ ΕΝΘΙΝΕΕΒΙΝΘ 

3. ΜΑ ΕϋυΟΑΤΙΟΝ (ΕΕΑϋΕΒδΗΙΡ ΑΝϋ ΜΑΝΑΘΕΜΕΝΤ) 

4. ΜΑ ΕϋυΟΑΤΙΟΝ (δΡΕΟΙΑί ΝΕΕϋδ) 

Η δια της παρούσης τροποποιούμενη άδεια λειτουρ¬ 
γίας ισχύει μέχρι τη λήξη της με αρ. 92769/1Α/27-7-2010 
(ΦΕΚ 1302 Β') άδειας λειτουργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 3 Απριλίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. Απόφ. 792/2013 (8) 

Καθιέρωση υπερωριακής απασχόλησης του προσωπι¬ 
κού της Δνσης Καθαριότητας και Ανακύκλωσης του 
Δήμου Ρόδου. 

Ο ΔΗΜΑΡΧΟΣ ΡΟΔΟΥ 

Έχοντας υπόψη 

1. Τις διατάξεις του άρθρου 36 (παρ. 3 και παρ. 6) και 
του άρθρου 48 του ν. 3584/2007. 

2. Τις διατάξεις του άρθρου 20 του ν. 4024/2011 όπως 
τροποποιήθηκε με τις διατάξεις της παραγράφου 1 του 
άρθρου 45 του ν. 4071/2012. 

3. Τις διατάξεις του άρθρου 58 του ν. 3852/2010. 

4. Τις διατάξεις του άρθρου 179 του ν. 3854/2007. 

5. Την με αριθμ. 22/1-2-2013 απόφαση του Δημο¬ 
τικού Συμβουλίου του Δήμου Ρόδου, με την οποία 
εγκρίθηκε η 24ωρη λειτουργία καθώς και η λειτουρ¬ 
γία Κυριακές και αργίες για το προσωπικό της Δνσης 
Καθαριότητας και Ανακύκλωσης του Δήμου Ρόδου 
για το έτος 2013. 

6. Την με αριθμ. 468 απόφαση της Γενικής Γραμ- 
ματέως της Αποκεντρωμένης Διοίκησης Αιγαίου με 
την οποία γίνεται «Καθιέρωση 24ωρης λειτουργίας 
καθώς και λειτουργίας τις Κυριακές και αργίες της 
Δνσης Καθαριότητας και Ανακύκλωσης του Δήμου 
Ρόδου» η οποία δημοσιεύθηκε στο φύλλο της Εφη¬ 
μερίδας της Κυβέρνησης με αριθμ. 644 Τ.Β'/21.3.2013 
αποφασίζουμε: 

Εγκρίνουμε την από την ημέρα δημοσίευσης στο 
Φύλλο της Εφημερίδας της Κυβέρνησης έως και τις 
31-12-2013 υπερωριακή απασχόληση του προσωπικού 
της Δ/νσης Καθαριότητας και Ανακύκλωσης με αμοιβή 
κατά τις Κυριακές και εξαιρέσιμες ημέρες ή κατά τις 
νυχτερινές ώρες, είτε προς συμπλήρωση της υποχρε¬ 
ωτικής εβδομαδιαίας εργασίας είτε καθ’ υπέρβαση 
αυτής, σύμφωνα με τη σχετική με αριθμ. 22/1-2-2013 
απόφαση του Δημοτικού Συμβουλίου Ρόδου. 

Ο απαιτούμενος αριθμός των υπαλλήλων - ανά¬ 
λογα με την σχέση εργασίας τους - που πρέπει να 
εργαστούν υπερωριακά κατά ειδικότητα καθώς και 
οι απαιτούμενες ώρες υπερωριακής απασχόλησής 
τους μέσα στο χρονικό διάστημα του έτους 2013 με 
τα ανάλογα ποσά παρουσιάζονται στους πίνακες που 
ακολουθούν και έχουν εγγράφει με τους αντίστοι¬ 
χους Κ.Α.Ε. στον προϋπολογισμό του Δήμου Ρόδου 
για το έτος 2013: 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ. ΔΙΚ. ΑΟΡΙΣΤΟΥ ΧΡΟΝΟΥ 

ΚΛΑΔΟΣ 

ΕΙΔΙΚΟΤΗΤΑ 

ΘΕΣΕΙΣ 

ΣΥΝΟΛΟ ΩΡΩΝ 

ΔΕ 

ΟΔΗΓΟΙ ΚΑΘΑΡΙΟΤΗΤΑΣ 

20 

6.240 

ΔΕ 

ΕΡΓΟΔΗΓΟΙ ΚΑΘΑΡΙΟΤΗΤΑΣ 

16 

4.992 

ΔΕ 

ΧΕΙΡΙΣΤΩΝ 

7 

2.184 

ΔΕ 

ΤΕΧΝ. ΗΛΕΚΤΡΟΛΟΓΩΝ 

1 

312 

ΔΕ 

ΦΥΛΑΚΑΣ - ΚΛΗΤΗΡΑΣ 

1 

312 

ΔΕ 

ΤΕΧΝ. ΗΛΕΚΤΡΟΣΥΓΚΟΛΛΗΤΗΣ 

1 

312 

ΥΕ 

ΕΡΓΑΤΕΣ ΚΑΘΑΡΙΟΤΗΤΑΣ 

74 

23.088 

ΥΕ 

ΦΥΛΑΚΩΝ 

2 

624 

ΥΕ 

ΕΠΙΣΤΑΤΩΝ ΚΑΘΑΡΙΟΤΗΤΑΣ 

2 

624 

ΥΕ 

ΗΛΕΚΤΡΟΛΟΓΩΝ ΜΗΧΑΝΙΚΩΝ 

1 

312 

ΥΕ 

ΕΡΓΑΤΩΝ ΣΥΝΟΔΩΝ ΑΠΟΡΡΙΜΜΑΤΟΦΟΡΟΥ 

3 

936 

ΣΥΝΟΛΑ 

128 

39.936 


Η αιτούμενη δαπάνη ανέρχεται στο ποσό των 279.552,00 € και βαρύνει τους Κ.Α.Ε. 20-6022.0001 και 20-6052.0001. 
Αναλυτικότερα: Κ.Α.Ε. 20-6022.0001:195.686,40, Κ.Α.Ε. 20-6052.0001: 83.865,60 


ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ. ΔΙΚ. ΟΡΙΣΜΕΝΟΥ ΧΡΟΝΟΥ 

ΚΛΑΔΟΣ 

ΕΙΔΙΚΟΤΗΤΑ 

ΘΕΣΕΙΣ 

ΣΥΝΟΛΟ ΩΡΩΝ 

ΔΕ 

ΟΔΗΓΟΙ ΑΠΟΡΡΙΜΜΑΤΟΦΟΡΩΝ 

16 

4.992 

ΔΕ 

ΧΕΙΡΙΣΤΩΝ ΜΗΧΑΝΗΜΑΤΩΝ ΦΟΡΤΩΤΑΚΙ 

1 

312 

ΔΕ 

ΧΕΙΡΙΣΤΩΝ ΜΗΧΑΝΗΜΑΤΩΝ ΦΟΡΤΩΤΗ 

2 

624 

ΥΕ 

ΕΡΓΑΤΩΝ ΚΤΙΡΙΩΝ ΚΑΙ ΤΟΥΑΛΕΤΩΝ 

3 

936 

ΥΕ 

ΕΡΓΑΤΩΝ ΚΑΘΑΡΙΟΤΗΤΑΣ 

41 

12.792 

ΥΕ 

ΕΡΓΑΤΩΝ ΣΥΝΟΔΩΝ ΑΠΟΡΡΙΜΜΑΤΟΦΟΡΟΥ 

38 

11.856 

ΣΥΝΟΛΑ 

101 

31.512 


Η αιτούμενη δαπάνη ανέρχεται στο ποσό των 220.584,00 € και βαρύνει τους Κ.Α.Ε. 20-6042.0001 και 20-6054.0001. 
Αναλυτικότερα: Κ.Α.Ε. 20-6042.0001:149.997,12, Κ.Α.Ε. 20-6054.0001: 70.586,88 


ΠΡΟΣΩΠΙΚΟ ΗΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ (ΜΟΝΙΜΟΙ) 

ΚΛΑΔΟΣ 

ΕΙΔΙΚΟΤΗΤΑ 

ΘΕΣΕΙΣ 

ΣΥΝΟΛΟ ΩΡΩΝ 

ΔΕ 

ΕΠΟΠΤΕΣ ΚΑΘΑΡΙΟΤΗΤΑΣ 

6 

1.872 

ΔΕ 

ΕΠΙΣΤΑΤΗΣ 

2 

624 

ΔΕ 29 

ΟΔΗΓΟΣ ΑΥΤΟΚΙΝΗΤΩΝ 

16 

4.992 

ΥΕ 16 

ΕΡΓΑΤΕΣ ΚΑΘΑΡΙΟΤΗΤΑΣ 

25 

7800 

ΥΕ 16 

ΟΔΟΚΑΘΑΡΙΣΤΩΝ 

1 

312 

ΥΕ 16 

ΕΡΓΑΤΩΝ ΣΥΝΟΔΩΝ ΑΠΟΡΡΙΜΜΑΤΟΦΟΡΟΥ 

5 

1.560 

ΥΕ 16 

ΕΡΓΑΤΩΝ ΟΔΟΚΑΘΑΡΙΣΤΩΝ 

3 

936 

ΥΕ 16 

ΕΡΓΑΤΕΣ ΓΕΝΙΚΩΝ ΚΑΘΗΚΟΝΤΩΝ 

8 

2.496 

ΣΥΝΟΛΑ 

66 

20.592 


Η αιτούμενη δαπάνη ανέρχεται στο ποσό των 144.144,00 € και βαρύνει τους Κ.Α.Ε. 20-6012.0001 και 20-6051.0001. 
Αναλυτικότερα: Κ.Α.Ε. 20-6012.0001:100.900,80 Κ.Α.Ε. 20-6051.0001: 43.243,20 
Η απόφαση αυτή ισχύει από την ημέρα δημοσίευσής της στο Φύλλο της Εφημερίδας της Κυβέρνησης σύμφωνα 
τις διατάξεις του άρθρου 20 του Ν. 4024/2011 όπως τροποποιήθηκε με τις διατάξεις της παραγράφου 1 του άρθρου 

45 του Ν. 4071/2012 και θα δημοσιευθεί με ανάρτηση 
στον πίνακα ανακοινώσεων του Δήμου Ρόδου και στο 
Διαδίκτυο, μετά τη δημοσίευσή της στο ΦΕΚ. 

Η υπερωριακή απασχόληση των εργαζομένων στη 
Διεύθυνση Καθαριότητας και Ανακύκλωσης θα βεβαι¬ 
ώνεται μηνιαίως από τον αρμόδιο Προϊστάμενο της 
Διεύθυνσης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 4 Απριλίου 2013 
Ο Δήμαρχος 
ΣΤΑΘΗΣ ΚΟΥΣΟΥΡΝΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












